Public procurement notice: Contract Notice
Published: 2016-11-10
Buyer: Skatteministeriet
Country: DK
Region: Hovedstaden
Contract type: Services
Procedure: Restricted procedure
CPV classification: 72200000 | 72212517 | 72220000: Systems and technical consultancy services | 72230000: Custom software development services | 72254000: Software testing
Estimated value: 400000000 DKK
Submission deadline: 2016-12-08
Award criteria: The most economic tender

Technical requirements: Udbuddet omfatter en rammeaftale om udvikling af inddrivelsessystem. Rammeaftalen opfatter bl.a. udviklingsydelser og konsulentbistand. Rammeaftalen vil blive tildelt til 3 leverandører, og ydelserne vil blive købt efter miniudbud. Udbuddet er nærmere beskrevet i punkt II.2.4).
Skatteministeriet har igangsat et arbejde med at udvikle et nyt inddrivelsessystem i Skatteministeriets ImplementeringsCenter for Inddrivelse (ICI).
Primo september 2016 er der indgået kontrakt om it-understøttelse af inddrivelsesområdet. Kontrakten omfatter udvikling, drift og vedligeholdelse af et nyt inddrivelsessystem, som indeholder funktionaliteter, der kan understøtte basale skridt i inddrivelsen (release 1). En nærmere beskrivelse fremgår af udbudsmaterialet, Bilag 02.
Udviklingen af systemet sker agilt og i tæt samspil med Skatteministeriet. Inddrivelsessystemet er i vidt omfang baseret på standardfunktionalitet i Oracles PSRM løsning og understøttet af Oracles regelmotor (OPA). Platformen bygger bl.a. på Java, Oracle PSRM, Oracle OPA, Oracle RDBMS, Weblogic-teknologi og anden Oracle software. Ordregivers it-miljø fremgår nærmere af udbudsmaterialet, Bilag 02.
Rammeaftalen skal understøtte udvikling af inddrivelsessystemet, så inddrivelsessystemet kommer til at indeholde den nødvendige, yderligere funktionalitet. Leverandørerne på rammeaftalen skal under en agil samarbejdsform levere ydelser, herunder udvikle funktionaliteter, som løbende kan idriftsættes til understøttelse af Skatteministeriets Forretningsmæssige Mål og Behov på inddrivelsesområdet. De områder, den digitale understøttelse på sigt blandt andet skal håndtere, fremgår af Bilag 03.
Den gradvise udvikling af inddrivelsessystemet betyder, at der i en periode anvendes 2 forskellige parallelle systemer til at understøtte inddrivelsen, indtil inddrivelsessystemet bliver et fuldt funktionelt system.
Udviklingsydelser, som leveres af leverandørerne på rammeaftalen, drives af leverandøren af release 1, som stiller platform til rådighed, og som har ansvaret for drift af inddrivelsessystemet, jf. nærmere herom udbudsmaterialet bilag 02.
Rammeaftalen omfatter levering af ydelser i form af opgaver (med en samlet pris for opgaven) og konsulentbistand (timebaserede ydelser) inden for følgende områder:
Ydelser i form af opgaver kan bl.a. omfatte konfigurering og udvikling af funktionaliteter, således at inddrivelsessystemet løbende videreudvikles og skaleres.
Ydelser i form af konsulentbistand kan bl.a. omfatte udviklingsydelser, uddannelse, test, vedligeholdelse og konvertering af data fra de eksisterende inddrivelsessystemer EFI og DMI.
Inddrivelsessystemet skal være i overensstemmelse med den til enhver tid gældende lovgivning, hvilket medfører, at systemet under rammeaftalen skal kunne udvikles til at kunne håndtere både omfangsrig og kompleks lovgivning og forretningsprocesser.
Parallelt med udbudsprocessen og under rammeaftalens varighed pågår der ændringer og overvejelser om ændring af den gældende lovgivning på inddrivelsesområdet. Inddrivelsesområdets lovregulering er meget kompleks.
Ydelser skal leveres efter en agil metode (baseret på scrum, jf. udbudsmaterialet, Bilag 06) i tæt samarbejde med ICI, de andre leverandører på rammeaftalen og driftsleverandøren. Det forventes, at flere leverandører skal løse forskellige opgaver samtidigt med afhængigheder til hinanden. Opgaverne forventes løst ved anvendelse af fælles kodebase og dokumentationsværktøjer, som deles mellem alle leverandører, der udvikler på løsningen.
Inddrivelsessystemet skal indgå i et komplekst systemlandskab med integrationer op imod en række andre it-systemer og leverandørerne på rammeaftalen skal således også samarbejde med øvrige systemleverandører.
Skatteministeriet har ingen aftagepligt under rammeaftalen, og leverandørerne er således ikke garanteret nogen minimumsomsætning.


Award value: 400000000